Alaquàs estrena el Bolero de l'Olivar
19/11/2012

# Alaquàs estrena el Bolero de l'Olivar

*   19/11/2012
*   [Música](/categoria/16/0/musica)
*   [Imprimir](#)
*   Compartir
*    https://www.alaquas.org/documento.asp?id\_do=13522

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13522%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20estrena%20el%20Bolero%20de%20l%27Olivar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13522/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13522/19112012_dsc5619_Form_4.jpg)](https://www.alaquas.org/ficheros/documentos/2012/2/13522/19112012_dsc5619_Form_10.jpg "<a href='https://www.alaquas.org/ficheros/documentos/2012/2/13522/19112012_dsc5619_Form_10.jpg' target=_blank><i class='fa fa-external-link' aria-hidden='true'></i>.Alaquàs estrena el Bolero de l'Olivar</a>")

El Grup l'Olivar dona a la ciutat d'Alaquàs una nova peça de música i dansa. L'alcaldessa d'Alaquàs accepta la donació i anuncia la seua intenció que el "Bolero d'Alaquàs" passe a formar part del patrimoni cultural de la ciutat

Alaquàs va estrenar el diumenge 18 de novembre el "Bolero de l'Olivar" d'Alaquàs. El Grup l'Olivar de la Unió Musical d'Alaquàs va presentar públicament, dins del XVIII cicle de Concerts de Tardor d'Alaquàs, aquesta peça de música i dansa creada pel Grup l'Olivar especialment per a la ciutat.

En l'acte, el grup va fer la donació pública a Alaquàs. El seu director, Joaquim Llorens Vila va lliurar a l'alcaldessa d'Alaquàs, Elvira García Campos, de la partitura així com d'un CD amb els passos del ball. Junt a aquests documents es va fer lliurament també de la cessió dels drets d'autor d'aquesta peça a la ciutat d'Alaquàs de manera que quede integrada en el patrimoni cultural de la ciutat. Així mateix, la primera edil, va anunciar públicament que traslladarà aquesta decisió al Ple de la Corporació Municipal per tal d'acceptar públicament aquesta donació i que el "Bolero de l'Olivar" passe a formar part de la cultura popular i identitat col·lectiva d'Alaquàs.

El "Bolero de l'Olivar" és la segona peça que aquest grup de música i dansa crea especialment per a la ciutat d'Alaquàs. L'autor de la partitura ha estat Albert Forment Navarro i la coreografia és treball de Ferran Roig Silla i de Maria Josep Pastor Balaguer, mestres de ball i rondalla respectivament del Grup l'Olivar. La primera peça va ser la "Jota d'Alaquàs" que es va estrenar l'any 2002 amb música del mestre Fernando Cantó Salinas i coreografia de Ferran Roig.

Aquesta actuació forma part dels Concerts de Tardor d'Alaquàs,una iniciativa cultural organitzada per l'Ajuntament d'Alaquàs per als mesos d'octubre i novembre per difondre i conservar la música antiga i valenciana. Els concerts combinen actuacions de formacions locals amb la música generada per altres grups de la geografia valenciana i són interpretats en lloc emblemàtics de la ciutat.

Les actuacions finalitzaran el dissabte 24 de novembre al Castell d'Alaquàs amb el concert anual en memòria d'Ernest Lluch a càrrec del guitarrista i compositor Jaume Torrent, que presentarà "Ferran Sor".